## Pravilnik o obliku i načinu vođenja popisa robe u trgovini na malo

### NN 73/2002 (20.6.2002.), Pravilnik o obliku i načinu vođenja popisa robe u trgovini na malo

# MINISTARSTVO GOSPODARSTVA

1205

Na teme­lju članka 20. stavka 3. Zakona o trgovini (»Narodne novine« br.
11/96, 75/99, 62/01 i 109/01), ministar gospodarstva donosi

## PRAVILNIK

### O OBLIKU I NAČINU VOĐENJA POPISA ROBE U TRGOVINI NA MALO

I. OPĆE ODREDBE

Članak 1.

Pravne i fizičke osobe re­gistrirane za obav­lja­nje trgovine na malo te
druge pravne i fizičke osobe koje prodaju svoje vlastite proizvode na malo (u
da­lj­njem tekstu: trgovac) dužne su voditi poseban popis koji sadrži podatke o
nabavi i cijeni robe i obav­ljenom posredova­nju (u da­lj­njem tekstu: popis
robe).

Iznimno, obveza iz stavka 1. ovog članka ne odnosi se na fizičke osobe
koje se bave po­ljoprivrednom proizvod­njom, kad svoje proizvode prodaju na
malo.

Članak 2.

Popis robe trgovac vodi posebno za svaku prodavaonicu i za svako stalno
izdvojeno prodajno mjesto izvan prodavaonice.

Za prodaju robe izvan prodavaonica koja se obav­lja putem pošte, na
klupama izvan tržnice, putem automata, u prostorijama kupca, putem pokretnih
prodavača i putem televizije trgovac vodi popis robe u sjedištu trgovca (ili
prodavaonici).

Za povremenu prodaju robe s kojom je zadužena prodavaonica, izvan
njezinih prostorija, na prodajnom mjestu trgovac mora osigurati presliku primke
– zaduže­nja za tu robu.

Za prodajni objekt koji ima više odjela trgovac može voditi popis robe
za svaki odjel posebno.

Članak 3.

Popis robe iz članka 1. ovog Pravilnika sastoji se od:

1. Primke – zaduže­nja za vlastitu robu – OBRAZAC PKV

2. Primke – zaduže­nja za tuđu robu (posredova­nje – OBRAZAC PKT)

3. K­njige popisa o nabavi i prodaji robe – OBRAZAC KP (u da­lj­njem
tekstu: k­njiga popisa)

Obrasci iz stavka 1. ovog članka sastavni su dio ovog Pravil­nika.

Članak 4.

K­njiga popisa vodi se stalno – dnevno, po načelima urednosti i
točnosti, a podaci se unose kronološkim redom.

Svaka stranica mora biti označena rednim brojem, a k­njiga popisa za
svaku poslovnu godinu mora biti uvezena.

Članak 5.

K­njiže­nje u primke – zaduže­nja i u k­njigu popisa obav­lja se na teme­lju
vjerodostojnih k­njigovodstvenih isprava (računa, otpremnice, dostavnice,
zapisnika o promjeni cijena i dr.).

Primke – zaduže­nja i k­njiga popisa moraju se nalaziti u prodavaonici
odnosno na prodajnom mjestu za vrijeme poslovnog vremena, osim za prodaju robe
sukladno članku 2. stavku 2. ovoga Pravilnika.

Primke – zaduže­nja i k­njiga popisa mogu se voditi putem ra­čunala.

Trgovac je dužan dnevno izlistati podatke koji se vode u računalu i iste
držati u prodavaonici, odnosno na prodajnom mje­stu za vrijeme poslovnog
vremena.

II. VOĐENJE POPISA ROBE

1. PRIMKA – ZADUŽENJE ZA VLASTITU ROBU (Obrazac PKV)

Članak 6.

U obrazac PKV unose se podaci o ulazu (zaduže­nju) robe koju trgovac
prodaje u svoje ime i za svoj račun na sljedeći način:

– u stupac 1. redni broj,

– u stupac 2. naziv i sjedište dobav­ljača robe,

– u stupac 3. broj i datum dokumenta dobav­ljača koji prati robu (račun,
dostavnica, otpremnica i dr.),

– u stupac 4. naziv robe,

– u stupac 5. jedinica mjere,

– u stupac 6. količina robe s kojom se zadužuje,

– u stupac 7. prodajna cijena robe s porezom na dodanu vri­jednost,

– u stupac 8. iznos prodajne vrijednosti zadužene robe.

Trgovac koji u postojećoj
dokumentaciji o zaduže­nju robom prodajnog objekta, odnosno kalkulaciji
prodajne cijene osigurava podatke iz stavka 1. ovoga članka ne mora popu­njavati
obrazac PKV.

Obrazac PKV odnosno drugu
dokumentaciju o zaduže­nju robom koja zamje­njuje obrazac PKV, trgovac mora
sastaviti prije ne­go pristupi prodaji robe.

2. PRIMKA – ZADUŽENJE ZA TUĐU ROBU
(Obrazac PKT)

Članak 7.

U Obrazac PKT unose se podaci
o ulazu (zaduže­nju) robe koju trgovac prodaje u svoje ime, a za račun druge
pravne ili fizičke osobe odnosno u ime i za račun druge pravne ili fizičke
osobe na sljedeći način:

– u stupac 1. redni broj,

– u stupac 2. naziv i
sjedište vlasnika robe,

– u stupac 3. broj i datum
dokumenta teme­ljem koje­g je vlasnik robe isporučio robu,

– u stupac 4. naziv robe,

– u stupac 5. jedinica robe,

– u stupac 6. količina robe s
kojom se zadužuje,

– u stupac 7. prodajna cijena
robe s porezom na dodanu vri­jednost,

– u stupac 8. iznos prodajne
vrijednosti zadužene robe.

Trgovac koji u postojećoj
dokumentaciji o zaduže­nju robom prodajnog objekta odnosno kalkulaciju prodajne
cijene osigurava podatke iz stavka 1. ovoga članka ne mora popu­njavati obrazac
PKT.

Obrazac PKT odnosno drugu
dokumentaciju o zaduže­nju robom koja zamje­njuje obrazac PKT, trgovac mora
sastaviti prije ne­go pristupi prodaji robe.

3. VOĐENJE KNJIGE POPISA (Obrazac KP)

Članak 8.

Podaci u k­njigu popisa upisuju se na sljedeći način:

– u stupac 1.: redni broj

– u stupac 2.: datum upisa dokumenta o zaduže­nju robe, odnosno razduže­nju
robe,

– u stupac 3.: naziv i broj dokumenta o zaduže­nju, odnosno razduže­nju
robe i o drugim promjenama koje se odnose na ukupno zaduže­nje odnosno razduže­nje
robe (vraća­nje robe, otpis robe ili dr.) ili na promjenu cijene robe (neovisno
o razlogu: promjene stope poreza, marže ili dr.).

– u stupac 4.: ukupna vrijednost zaduže­nja robe. U ovaj stupac se unosi
zbroj iz stupca 8. obrasca PKV, odnosno PKT.

U stupac 4. upisuju se i podaci o iznosima za koje se pove­ćava odnosno
sma­njuje vrijednost zadužene robe. Kod promjene cijena robe trgovac je dužan
sastaviti zapisnik.

Zapisnik sadrži:

a) naziv i sjedište trgovca,

b) naziv i sjedište prodajnog objekta,

c) redni broj i datum sastav­lja­nja zapisnika,

d) naziv robe, količinu, staru i novu prodajnu cijenu s porezom,

e) potpis odgovorne osobe.

Članak 9.

Trgovac može uz propisane podatke u PKV i PKT i u k­njizi popisa prema
ovom Pravilniku unositi i druge podatke radi praće­nja svog poslova­nja.

III. OSTALE OBVEZE U VOĐENJU POPISA

Članak 10.

 Uz oznaku cijene robe izložene prodaji ili priprem­ljene za
prodaju u prodajnom objektu – prodajnom mjestu mora se ozna­čiti broj i godina
primke zaduže­nja, odnosno zapisnika o pro­mjeni cijena koji se odnose na
istaknutu cijenu ili druga oznaka teme­ljem koje se može istaknuta cijena
povezati sa primkom zaduže­nja, odnosno zapisnikom o promjeni cijena.

Ako se na proizvodu nalazi
bar code ili druge oznake teme­ljem koje se može istaknuta cijena povezati sa
primkom zaduže­nja, odnosno zapisnikom o promjeni cijena, onda trgovac nije
dužan postupati po odredbi stavka 1. ovoga članka.

Članak 11.

K­njiga popisa i primke –
zaduže­nja odnosno druga dokumentacija za koju postoji obveza upisa u k­njigu
popisa moraju se čuvati najma­nje tri godine, računajući od poslovne godine na
koju se odnose.

IV. PRIJELAZNE I ZAVRŠNE ODREDBE

Članak 12.

Na dan početka primjene ovog
Pravilnika prestaje važiti Pravilnik o obliku i načinu vođe­nja popisa robe u
trgovini na malo (»Narodne novine« br. 98/96).

Članak 13.

Ovaj Pravilnik stupa na snagu
osmog dana od dana objave u »Narodnim novinama«, a primje­njuje se od 1. srp­nja
2002. godine.

Klasa: 011-01-02-01/30
Urbroj: 526-01/02-02
Zagreb, 17. lipnja 2002.

Ministar
**Hrvoje Vojković**, v. r.

![](dodatni/358401.gif)
![](dodatni/358402.gif)
![](dodatni/358403.gif)

Pravilnik, NN 73/2002-1205